**OTSUS**

**Võru 20.12. 2017 nr 21**

**Esindajate nimetamine Võru valla üldhariduskoolide**

**hoolekogusse**

Vabariigi Valitsuse 22.06.2017 määruse nr 105 „Lasva valla, Orava valla, Sõmerpalu valla, Vastseliina valla ja Võru valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine“ alusel moodustus Võru Vallavolikogu valimistulemuste väljakuulutamise päeval, s.o 21. oktoobril 2017 Võru valla, Lasva valla, Sõmerpalu valla, Vastseliina valla ja Orava valla ühinemisel uus omavalitsusüksus Võru vald, mis on ühinenud omavalitsusüksuste üldõigusjärglane.

Haldusreformi seaduse § 16 lõike 2 alusel lähtutakse kuni haldusterritoriaalse korralduse muutmise tulemusena moodustunud Võru valla uue põhimääruse kehtestamiseni ühinemislepingus kokku lepitud ühinenud kohaliku omavalitsuse üksuse põhimäärusest. Sama seaduse § 16 lõike 3 kohaselt võib kuni haldusterritoriaalse korralduse muutmise tulemusena moodustunud Võru valla põhimääruse kehtestamiseni kasutada ühinemislepingus kokku lepitud ühineva valla sümboolikat.

Eesti territooriumi haldusjaotuse seaduse § 141 lõike 41 alusel kehtivad kuni haldusterritoriaalse korralduse muutmise tulemusena moodustunud kohaliku omavalitsuse üksuse õigusaktide kehtestamiseni selle kohaliku omavalitsuse üksuse territooriumil need õigusaktid, kus need valdade ühinemiseni kehtisid.

Eelnevast tulenevalt, kohaliku omavalitsuse korralduse seaduse § 22 lg 1 p 37, põhikooli-ja gümnaasiumiseaduse § 73 lg 2 ja lg 3, Orava Vallavolikogu 31. oktoobri 2014 määruse nr 19 "Orava kooli hoolekogu moodustamise kord ja töökord" § 4, Vastseliina Vallavolikogu 24.novembril 2010 määruse nr 28 "Vastseliina Gümnaasiumi hoolekogu moodustamise korra ja töökorra kehtestamine" § 3 lg 1, Lasva Vallavolikogu 23. oktoobri 2015 määruse nr 12 "Kääpa Põhikooli hoolekogu moodustamise kord" § 2 lg 2 ja Sõmerpalu Vallavolikogu 27. jaanuari 2011 määruse nr 1 " Osula Põhikooli põhimäärus“ § 5 lg 1, Võru Vallavolikogu 13. märtsi 2013 määrus nr 71 „Võru valla munitsipaalkoolide hoolekogu moodustamise ja tegutsemise kord“ § 3 lõike 1 alusel, Võru Vallavolikogu

o t s u s t a b:

1. Nimetada Orava Kooli hoolekogusse volikogu liikme volituste kehtivuse ajaks Võru Vallavolikogu esindajaks Ilmar Ploom.
2. Nimetada Vastseliina Gümnaasiumi hoolekogusse volikogu liikme volituste kehtivuse ajaks Võru Vallavolikogu esindajaks Urmas Juhkam.

3. Nimetada Kääpa Põhikooli hoolekogusse volikogu liikme volituste kehtivuse ajaks Võru Vallavolikogu esindajaks Karin Sepp.

4. Nimetada Osula Põhikooli hoolekogusse volikogu liikme volituste kehtivuse ajaks Võru Vallavolikogu esindajaks Aivar Rosenberg.

5. Nimetada Parksepa Keskkooli hoolekogusse volikogu liikme volituste kehtivuse ajaks Võru Vallavolikogu esindajaks Meelis Reinberg.

6. Nimetada Puiga Põhikooli hoolekogusse volikogu liikme volituste kehtivuse ajaks Võru Vallavolikogu esindajaks Meelis Koppel.

7. Käesolevat otsust on õigus vaidlustada 30 päeva jooksul, arvates päevast, millal vaiet esitama õigustatud isik otsusest teada sai või oleks pidanud teada saama, esitades vaide Võru Vallavolikogule haldusmenetluse seadusega vaidemenetlusele kehtestatud korras. Otsuse peale on kaebeõigusega isikul õigus esitada kaebus 30 päeva jooksul haldusakti teatavaks tegemisest arvates Tartu Halduskohtule halduskohtumenetluse seadustikus sätestatud korras.

8. Otsus jõustub teatavakstegemisest.

Aare Hollo

vallavolikogu esimees

**Seletuskiri**

**Võru Vallavolikogu 20.12.2017 otsuse eelnõu „Esindaja nimetamine Võru valla üldhariduskoolide hoolekogusse“ juurde.**

**Sissejuhatus ja eelnõu sisu**

21. oktoobril 2017 Võru valla, Lasva valla, Sõmerpalu valla, Vastseliina valla ja Orava valla ühinemisel moodustus uus omavalitsusüksus Võru vald, mis on ühinenud omavalitsusüksuste üldõigusjärglane.

**Kohaliku omavalitsuse korralduse seaduse § 22 lõike 1 punkt 37** kohaselt kuuluvad volikogu pädevusse ka muud seadusega volikogu ainupädevusse antud küsimused.

**Põhikooli- ja gümnaasiumiseaduse (edaspidi PGS) § 73 lõike 2 ja lõike** **3** alusel kuuluvad põhikooli ja gümnaasiumi hoolekogusse kooli pidaja, õppenõukogu, vanemate, vilistlaste ning kooli toetavate organisatsioonide esindajad, kusjuures vanemate, vilistalaste ja kooli toetavate oranisatsioonide esindajad moodustavad enamuse hoolekogu koosseisust.

Orava Vallavolikogu 31. oktoobri 2014 määruse nr 19 "Orava kooli hoolekogu moodustamise kord ja töökord" § 4 alusel nimetab volikogu oma esindaja hoolekogusse volikogu uue koosseisu volituste alguses kuni esindajaks nimetatud volikogu liikme volituste lõppemiseni.

Vastseliina Vallavolikogu 24. novembril 2010 määruse nr 28 "Vastseliina Gümnaasiumi hoolekogu moodustamise korra ja töökorra kehtestamine" § 3 lg 1 alusel määrab volikogu esindaja kooli hoolekogusse.

Lasva Vallavolikogu 23. oktoobri 2015 määruse nr 12 "Kääpa Põhikooli hoolekogu moodustamise kord" § 2 lõike 2 alusel nimetab volikogu hoolekogusse esindaja.

Endises Sõmerpalu vallas pole PGS § 73 lõikes 1 nimetatud hoolekogu moodustamise ja töökorda pidaja poolt kehtestatud, kuid märge hoolekogusse esindaja nimetamise kohta on Sõmerpalu Vallavolikogu kehtestatud 27. jaanuari 2011 määruses nr 1 "Osula Põhikooli põhimäärus“ § 5 lg 1.

Võru Vallavolikogu 13. märtsi 2013 määrus nr 71 „Võru valla munitsipaalkoolide hoolekogu moodustamise ja tegutsemise kord“ § 3 lõike 1 alusel nimetatakse Parksepa Keskkooli hoolekogusse ja Puiga Põhikooli hoolekogusse Võru Vallavolikogu esindajad.

**Eelnõu vastavus Euroopa Liidu õigusele**

Eelnõu on kooskõlas Euroopa Liidu õigusega.

**Rakendamisega seotud tegevused, kulud/tulud**

Määruse rakendamisega ei kaasne täiendavaid kulusid ega tulusid Võru valla eelarvele.

**Määruse jõustumine**

Määrus jõustub 1. jaanuaril 2018.

**Eelnõu kooskõlastamine, huvirühmade kaasamine**

Eelnõu on Võru Vallavalitsuse poolt heaks kiidetud 12.12.2017 ja edastatud menetlemiseks

Võru Vallavolikogule.

**Määruse jaotuskava:**

Avaldamiseks Riigi Teatajale

Orava Kool kool@orava.ee

Vastseliina Gümnaasium kool@vastseliina.edu.ee

Kääpa Põhikool kool@koopakool.edu.ee

Osula Põhikool osulapk@osula.edu.ee

Parksepa Keskkool info@parksepa.werro.ee

Puiga Põhikool puigakool@gmail.com

**Eelnõu esitaja:**

Võru Vallavalitsus

**Eelnõu koostaja:**

Siiri Konksi

haridus- ja kultuurinõunik